*У С Т А В*

на Народно читалище “Лъч - 1918г.”

с. Борец, община Брезово, област Пловдив

Г Л А В А П Ъ Р В А

*ОБЩИ ПОЛОЖЕНИЯ*

Чл. 1. /1/ Народно читалище “Лъч -1918г.” е традиционно самоуправляващо се българско културно-просветно сдружение, което изпълнява и държавни културно-просветни задачи. В неговата дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

/2/ То е надпартийна организация и няма синдикален характер. Не е основано и не действа на религиозен или етнически принцип.

/3/ Читалището е юридическо лице с нестопанска цел за осъществяване на дейност в обществена полза без ограничен срок, с наименование :Народно читалище “Лъч - 1918г.”, седалище и адрес на управление – с. Борец, ул. 20-та, № 5, община Брезово,област Пловдив.

/4/ Наименованието на читалището може да се променя само с решение на Общото събрание при кворум 70% от действителните му членове.

/5/ Всички писмени изявления на читалището трябва да съдържат наименование, седалище и адрес на управление, както и данни за регистрация, вкл. ЕИК по Булстат и номер в публичния регистър на народните читалища към министъра на културата.

Чл.2. Читалището работи в тясно взаимодействие с учебните заведения, църквата, обществени стопански организации, фирми и други, които подпомагат културната дейност.

Чл.3. Читалището поддържа най-тесни връзки за сътрудничество и координация на културната дейност, организирана от общината и участва най-активно в организацията и провеждането на кметски и общински културни прояви. Своята дейност съобразява със стратегията на общината в областта на културата.

Г Л А В А В Т О Р А

*ЦЕЛИ, ЗАДАЧИ И ДЕЙНОСТ*

Чл.4. Основната цел на читалището е да задоволява потребностите на гражданите ,свързани с :

1. развитие и обогатяване на културния живот,социалната и образователната дейност в населеното място;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване в дух на демократизъм, родолюбие и общочовешка нравственост;

5. възпитаване и утвърждаване на националното самосъзнание;

6. осигуряване на достъп до информация.

Чл. 5. За постигане на целите по чл. 4 от Устава, читалището извършва основни дейности, като:

1. урежда и поддържа общодостъпна библиотека с читалня, фоно-, филмо-, видеотека,както и създаване и поддържане на електронни информационни мрежи;

2. развива и подпомага любителското художествено творчество;

3. организира школи и курсове по интернет, кръжоци, клубове, концерти, празненства,чествания, младежки дейности , извънучилищни дейности с деца и ученици;

4. събирателска, изследователска и разпространителска дейност, свързана с изучаване на родния край;

5. създава, поддържа и обогатява музейни колекции съгласно Закона за културното наследство ;

6. предоставя компютърни и интернет услуги.

Чл.6. /1/ Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство:

- информационна;

- компютърна;

- ксероксна;

- и всяка друга стопанска дейност,която не е изрично забранена от закона.

/2/ Приходите от тази дейност се използват за постигане на определените в устава цели. Читалището не разпределя печалба.

Чл.7. Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

Чл.8. Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на този закон.

Чл.9. Читалище “Лъч - 1918г.” е равноправен член на национално представителната организация на читалищата – Съюза на народните читалища.

Г Л А В А Т Р Е Т А

*УПРАВЛЕНИЕ, ЧЛЕНСТВО, ПРЕДСТАВИТЕЛСТВО*

Членство

Чл. 10./1/Членовете на читалището са: индивидуални, колективни и почетни.

/ 2/ Индивидуалните членове са български граждани. Те биват действителни и спомагателни:

1. действителните членове са лица, навършили 18 години ,които участват в дейността на читалището, редовно плащат членски внос и имат право да избират и да бъдат избирани.

2. спомагателните членове са лица до 18 години, които нямат право да избират и да бъдат избирани. Те имат право на съвещателен глас и могат да плащат членски внос по желание.

/3/ Колективните членове съдействат за осъществяване целите на читалището, подпомагат неговата дейност, поддържане и обогатяване на материалната база и имат право на един глас в Общото събрание.

Колективните членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

/4/ Почетни членове могат да бъдат български и чужди граждани с изключителни заслуги към читалището.

Чл.11 /1/ Членството в читалището е доброволно.

/2/ Нови членове се приемат въз основа на заявление подадено до настоятелството, в което декларират че са запознати с Устава и го приемат. Приемането се извършва най-късно до седем дни преди датата на провеждане на Общото събрание. Настоятелството се произнася с решение по заявлението за членство.

/3/ Членовете-учредители са членове на общото събрание по право.

/4/ Членовете на читалището са длъжни:

1. да спазват Устава на читалището;

2. да плащат редовно и лично членския си внос;

3. да опазват имуществото на читалището;

4. да участват в дейността на читалището според интереса и възможностите си;

5. да не уронват името, авторитета и престижа на читалището;

/5/ Всеки член на читалището има право:

1. да участва в работата на Общото събрание;

2. да получава информация за дейността на читалището и за решенията на неговите органи;

3. да внася предложения пред ръководните и изпълнителни органи на читалището;

4. да се ползва от имуществото на читалището по реда определен от Общото събрание.

5. членските права и задължения на индивидуалните членове са непрехвърлими и не преминават върху други лица.

/6/ Членовете на читалището не отговарят лично за неговите задължения.

Чл.12. Членството се прекратява при:  
 /1/ Едномесечно едностранно писмено предизвестие, отправено до настоятелството на читалището.

/2/ Изключване с решение на Общото събрание по предложение на настоятелството, на проверителната комисия или на 1/3 от действителните членове на читалището, когато поведението на член на читалището е несъвместимо с определените в Устава цели и задачи и когато в продължение на повече от една година не взема участие в дейността на читалището и не плаща членски внос.

/3/ Поради смърт на съответния член на читалището или поставянето му под пълно запрещение.

/4/ С прекратяване на читалището.

Органи на читалището

Чл.13. Органи на читалището са Общото събрание, настоятелството и проверителната комисия.

Чл.14. Върховен орган на читалището е Общото събрание, което се състои от всички членове на читалището, имащи право на глас.

Чл.15. /1/ Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешни актове, необходими за организацията и дейността на

читалището;

4. изключва членове на читалището;

5. определя основни насоки за дейността на читалището;

6. взема решение за членуване или за прекратяване членството в читалищно сдружение;

7. приема бюджета на читалището;

8. приема годишния отчет за цялостната дейност до 30 март на следващата година;

9. определя размера на членския внос;

10. отменя решения на органите на читалището;

11. взема решения за откриване на клонове на читалището след съгласуване собщината;

12. взема решение за прекратяване на читалището и определя със своя разпоредба ликвидатора при производство по ликвидация, както и получателя на имуществото, останало след удовлетворяване на кредиторите в рамките на същото производство;

13. взема решение за отнасяне до съда на незаконосъобразни действия на ръководството или отделни читалищни членове.

/2/Решенията на Общото събрание са задължителни за другите органи на читалището.

Чл.16./1/ Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име. Отчетно-изборно събрание се свиква на 3 години.

/2/ Поканата за събранието трябва да съдържа дневния ред, датата, часа, мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалищната сграда и на други общодостъпни места в населеното място и общината, където е дейността на читалището, трябва да бъде залепена поканата за събранието.

/3/ Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/ Решенията по чл. 15, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите на събранието членове.

/5/ Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото, ако то противоречи на закона или на устава.

/6/ Искът се предявява в едномесечен срок от узнаване на решението, но не по-късно от една година от датата на вземане на решението.

Чл.17. /1/ Изпълнителен орган на читалището е настоятелството, което се състои от петчлена, избрани за срок от 3 години. Същите да нямат роднински връзки по права и съребрена линия до четвърта степен включително.

/2/ Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика и определя трудовото му възнаграждение. Секретарят на читалището влиза по право в настоятелството;

6. провежда най-малко три заседания годишно. Те са редовни, ако на тях присъстват повече от половината от членовете му;

7. приема правилник за дейността на читалищната библиотека;

8. разпорежда се с имуществото на читалището;

9. взема решения за сключване на договори с ръководители, репетитори и други лица, необходими за осъществяване на читалищната дейност;

10. определя и утвърждава размера на месечните хонорари и взема решения за награждаване на ръководители и самодейци;

11. взема решения и утвърждава договори за наем на помещения, собственост на читалището;

12. взема решения по всички въпроси, които по закон или съгласно устава не спадат в правата на друг орган.

13. приема членове на читалището по тяхна писмена молба, с която те заявяват, че приемат устава на читалището, че са съгласни с определения от общото събрание членски внос за съответната календарна година. Приемането на нови членове се извършва най-късно до седем дни преди провеждането на годишното отчетно-изборно събрание на читалището.

/3/ Настоятелството взема решения с мнозинство повече от половината от членовете си.

Председателят;

Чл.18./1/ Председателят на читалището е член на настоятелството и се избира от общото събрание за срок от 3 години.

/2/ Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. ежегодно в срок до 10 ноември представя на кмета на общината предложения за своята дейност през следващата година, които да бъдат включени в приеманата от общинския съвет годишна програма за развитие на читалищната дейност;

6. представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по чл. 26а, ал. 4 от ЗНЧ и за изразходваните от бюджета средства през предходната година;

7. сключва и прекратява трудовите договори със служителите, съобразно бюджета на читалището и въз основа на решения на настоятелството;

8. носи административно-наказателна отговорност съгласно чл. 31, чл. 32 и чл. 33 от Закона за народните читалища;

Чл.19. /1/ Секретарят на читалището:

1. организира изпълнението на решенията на настоятелство, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председател;

5. съвместява длъжността библиотекар на читалищната библиотека;

6. носи административно наказателна отговорност съгл. чл. 31 от ЗНЧ;

/2/ Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

Чл.20./1/ Проверителната комисия се състои най-малко от трима членове, избрани за срок от 3 години.

/2/ Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството,на председателя или на секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството , председателя и секретаря на читалището по спазване на закона, устава и решенията на общото събрание.

/4/ При констатирани нарушения проверителната комисия уведомява общото събрание на читалището, а при данни на извършено престъпление и органите на прокуратурата.

Чл.21. Не могат да бъдат избирани за членове на настоятелството и проверителната комисия и за секретари лица, които са осъждани на лишаване от свобода за умишлени престъпления от общ характер.

Чл.22. Членовете на настоятелството, включително председателят и секретарят, подават декларации за конфликт на интереси при условията и по реда на закона за предотвратяване и разкриване на конфликт на интереси. Декларациите се обявяват публично.

Г Л А В А Ч Е Т В Ъ Р Т А

*ИМУЩЕСТВО И ФИНАНСИРАНЕ*

Чл.23. Имуществото на читалището се състои от право на собственост, от други вещни права, вземания, ценни книжа, други права и задължения.

Чл.24. Читалището набира средства от следните източници:

1. членски внос;

2. културно-просветна и информационна дейност;

3. субсидия от държавния и общинския бюджет;

4. наеми от движимо и недвижимо имущество;

5. дарения и завещания;

6. други приходи;

Чл.25. /1/ Читалището не може да отчуждава недвижими вещи и да учредява ипотека върху тях.

/2/ Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

Чл.26. /1/ Читалищното настоятелство изготвя годишния отчет за приходите и разходите, който се приема на общо събрание.

/2/ Отчетът за изразходваните от бюджета средства се представя в общината.

/3/ Дейностите по ал. 3 на чл. 26а от ЗНЧ се изпълняват въз основа на финансово обезпечен договор с кмета на общината.

Чл.27. Счетоводната отчетност се води в пълно съответствие със Закона за счетоводството и подзаконовите нормативни документи за нея.

Г Л А В А П Е Т А

*ПРЕКРАТЯВАНЕ И ЛИКВИДАЦИЯ*

Чл.28. /1/Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решения на окръжния съд съгласно чл. 27 и чл. 28 от Закона за народните читалища.

*СИМВОЛНИ ЗНАЦИ*

1. Читалището се нарича “Лъч – 1918г.”, има кръгъл печат с надпис Народно читалище “ЛЪЧ -1918г.” с. Борец –Пловдивска област, в средата разтворена книга.

2. Празникът на читалището е 24 май.

Уставът е приет на общо събрание на Народно читалище “Лъч - 1918г*.*”*,* проведено на 26.03.2010г. в с.Борец и е подписан от лицата по приложения списък.

ОТЧЕТ

ЗА РАБОТАТА НА НАСТОЯТЕЛСТВОТО НА „НЧ ЛЪЧ-1918Г.-С.БОРЕЦ”

С.БОРЕЦ, ОБЛАСТ ПЛОВДИВ ЗА 2019Г.

Уважаеми читалищни дейци,   
 Дами и господа,   
 Скъпи приятели, съмишленици,

Докладът за дейността на Народно читалище „Лъч-1918г.-с.Борец”,с.Борец,област Пловдив отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар, реализираните проекти и внесените отчети за дейността му през 2019 година. Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината. Отчетният период обхваща периода януари-декември 2019 година. Един отрязък от дванадесет месеца, в който настоятелство работи заедно с Вас,членовете на читалището,за да утвърдим вече изградените дейности , да преосмислим приоритетите , стоящи пред читалището и неговите форми за реализация и обогатяване на годишната програма и културния календар на читалището,библиотеката. Читалище „Лъч-1918г.-с.Борец” г.”, продължава своята народополезна дейност. В съответствие с чл.4 и чл.5 на читалищния устав дейността ни е съпричастна с целия обществен и културен живот в с.Борец и община Брезово.Под читалищната стряха се проведоха всички значими културно-масови мероприятия и прояви, организирани както от читалищното ръководство, така и от ръководството на кметството и обществените организации на територията на селото ни.През годините сме доказали,че сме добър партньор на общината в нейния културен живот.

Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културноисторическото наследство на родния край, занимават се с творчество и ползват различни видове услуги. За нас винаги е било важно да награждаме позиции и традиции,защото освен хранилище на местни бит и култура, читалище , е и иновативна организация, която се развива, отчитайки приоритети на днешния ден, защото идваме от епохата на Възраждането и отиваме в бъдещето, където е важно да оставим жалони ,от които е видно че имаме богата родова памет. Основните задачи,които приехме на годишното общо събрание на читалището бяха:1.Участие на читалището в реализацията на областни, общински , местни културни програми ; фестивали и събори.2.Акции за популяризиране на читалището и неговите услуги; Мероприятия по привличане на читатели; Популяризиране на библиточения фонд; Популяризиране на всички значими мероприятия проведени от народното читалище.3.Разширяване знанията на гражданите и приобщаването им към ценностите и постиженията на науката, изкуството и културата.4. Насърчаване и усъвършенстване на творческите възможности и талантите на децата и младите хора в населеното място.5. Културни мероприятия свързани с българския национален и народен календар.За да осъществяването на тези задачи е от съществено значение организационната ни. Дейност.Основните проблеми и въпроси се рашаваха през годината от читалищното настоятелство.Проведени са 5 заседания,на които са разисквани финасовото състояние на читалището,работата на самодейния певчевски състав,подготовката и провеждане на годишно отчетно-изборно събрание и съответните регистрации в Агенцията по вписване,работа по проекти и други.

Основна дейност на читалището си остава библиотечната.През годината сме популяризирали библиоте-ката като сме използвали утвърдени вече форми на работа, но активно публикуваме материали и на фейсбук страницата на читалището.Преките ни контакти с гражданите също са една от формите на информираност.Продължихме да насърчаваме четенето сред децата и да разговаряме с родителите по тези въпроси.През 2019г. библиотеката участва в отворената от Министрество на културата сесия за обогатяване на библиотечните фондове „Българските библиотеки-съвременни центрове за четене и инфорираност”2019..Проектът,който спечелихме е на стойност 916.00лв./девестстотин и шестнадесет лева/. От тях 824.40лв./осемстотин двадесет и четири лева 0.40ст. са от Министрество на културата и 91.60лв./деветдесет и един лев 0.60ст./ от бюджета на Закупена е 73 броя литература за всички възрасти.Стремили сме да удовлетворим читателските търсения и интереси.Продължи и дарителската дейност.Благодарим на Никола и Марин Юмерски, Магдалена Атанасова,Гено Бахчевански,на Стойко Сарабеев, на издателствата „Просвета” и „Светлина на Балканите”,на Исторически музей гр. Велинград.Общо в библиотеката през 2019г. постъпиха 91 нови библиотечни документа на стойност 1105.89лв./хиляда асто и пет лева 0.89ст/.Всички новопостъпили библиотечни доументи са класирани,сигнирани,вписани в книга за движение на библиотечния фонди в инвентарната книга.Също така и в систематичния каталог.В библиотеката са проведени 4 броя литературни четения:”Произведения за деца посветени на Христо Ботев”;”146 години Безсмъртие”-посветено на Васил Левски;”Четене на коледни приказки в ЦДГ „Роза”;”Коледни обичаи и празници.Четене на приказки и стихове в библиотеката”.И през тази година продължихме традицията „Час на приказката” с учениците от начален курс- 4 броя: „Слънцето и месечината и други приказки”;”Маша и Мечокът”;”Малката Божана в нощта на чудесата”;”Приказки за страната Алабашия”.Уредени бяха изложби за картички и рисунки за Великден и Коледа изработени от децата.В библиотеката са уредени 17 витрини за бележити дати и събития и за нова литература,както следва:”171години от рожденето на Христо Ботев”,”115години от рождението на Георги Караславов,български писател”,”145 години от рождението на Съмърсет Моъм-английски писател и драматург”,”145 години от обесването на васил Левски”,”Освобождението на България в детската литература”,”145 години от смъртта на големия български белетрист Емилиян Станев”,”Пролетни празници и обичаи”,”143 години от Априлското въстание”,”А-аз Б-буки В-веди”,”220 години от рожденето на руския писател Александър Пушкин,”134 години Съединение на България”,”100 години от рождението на Николай Хайтов”,”1-ви ноември –ден на народните будители„,”185 години от рождението на Пейо Яворов”,”Нова детска литература по проект на МК”,”Нова литература за възрастни по проект на МК”,”Дарения на литература от граждани”.С децата от начален курс изгледахме филма „Дякон Левски” в компютърната зала. Залата се ползва активно най-вече от учениците.Същата е отворена по два часа на ден, а през лятната ваканция по четири часа При зимни условия компютърната зала не е отоплена,въпреки искането ни към общината за закупуване на климатик.За 2019г. залата е посетена 429 пъти.Посещенията в библиотеката са 1170,заетите библиотечни единици 1807.Разпределени по вид са както следва: книги 1459;периодични издания 308;фонокасети и други материали 40.По език: преобладават заетите материали на български език 1794.Заетата детска художествена литература е 461 библиотечни единици, а детската отраслова 158.Художествената литература за възрастни е 463,а отрасловата 725.Колкото и да се стремим да обновяваме фонда наблюдава се намаляване на четенето както сред възрастните,така и сред децата.Читателите за 2019г. са 62.Библиотеката започна да прилага новата универсална десетична класификация за обработка на фонда.Общият брой участнике в култуните библиотечни мероприятия е 246.Библиотеката участва с материали за всички културни прояви в селото.По справочно-библиографската дейностса извършени 55 устни справки.От тях справочен въпрос-15;ползване на място-17;информационен въпрос-3;заемане на място-20.Секретар-бибблиотекаря е участвал в една работна среща органицирана от НБ „Ван Вазов” в гр. Пловдив на тема: „Народна библиотека „Иван Вазов“ Пловдив: дейности и проекти в годината на инициативата „Пловдив - европейска столица на културата“ и 140 годишнината от създаването на Библиотеката“.През 2019г. библиотеката полчаваше вестниците: „България днес”, „Вестник за градината”, „Народен лечител” и списанията „Бърборино” и „Журнал за жената”.Като дарение списанията „Прозорец” , „Пътечка” и в.”Тракийски агровести”.От фонда на библиотеката са отчислени 29 библиотечни единици на стойност 48.80лв. по причина „физически изхабени”.В края на 2019г. библиотечния фонд наброява 6173 библиотечени единици Работното време е съобразено с това на потребителите. През есенно-зимния сезон библиотеката е отоплена. Спазва се неоходимата хигиена.Библиотеката е отворена за обществото и е негов добър помощник.

През своето 101 годишно съществуване читалището ни се утвърди като активен участник в съхранението и популяризирането на българското.В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, да насърчава предаването им към следващите поколения. С многообразието на традициите се осъществява живата връзка на поколения и родове с миналото и естествен мост към бъдещето. Чрез самодейните и художествено – творчески групи читалището спомага не само за запазването на това наследство, но и стимулира интегрирането ни в европейския културен обмен.Важно е да отбележим, че самодейците от певческата фолклорна група във всички свои участия достойно защитават името на Народно читалище „Лъч-1918г.-с.Борец”.За нас се говори с уважение, на база постигнати успехит.Гордеем с ПФГ „Настроение”.Тя е визитната картичка на село Борец.През 2019г. са осъществени 15 участия в местни,общин-си,национални и международни фестивали,събори и празници. Благодарни сме за това, че възрастта не е порок и жените от групата идват с желание и заедно работим, за това да пазим песенното богатство на родния край.Партньорството ни с къща за гости в село Върбен-с домакини Илиян и Момчил Желязкови,продължи и през тази година.ПФГ „Настроение” съвместно с нашите домакини проведохме празника Трифон Зарезан на един от лозовите масиви в село Върбен.Традиции и свременност си подадоха ръка на този ден.Вълнуващо преживя-ване.Благодарим на любезните домакини,които ни направиха и дарение-фото камера,с която да запечатваме всички наши изяви.Съвместното ни участи с певческа група „Веселие” от гр.Раковски,кв. Секирово на IV Народен събор –Пловдив 2019 предизвика истинка сензация в парк Лаута.ПФГ взе участие в общинския празник „Никой не е по-голям от хляба”.Жените участваха и кулинарната изложба.ПФГ „Настроение”участва и в празника на фолклорното изкуство в гр. Брезово по повод 50 години гр.Брезово и 40 години община Брезово.Гостувахме на събора в с. Дрангово,където бяхме посрещнати много радушно както от кметицата Бънка Тошева,така и публиката .Незабравими спомени ще останат и участнието ни в XIVМеждународен фолклорен фестивал „Песни и танци без граница” гр. Свиленград,вXVII Национален събор за автентичен фолклор „От извора”2019 с.Труд,област Пловдив.Много добро беше представянето на певческата група на VII Национален фолклорен фестивал „Слав Бойкин” гр. Раковски.Тук искам най-сърдечно да благодаря на акордиониста Тошо Лесов и музикантите,които ни акомпанираха.За поред път се убеждаваме,че музикалния съпровод е от съществено значение за певческата група.За повечето от участията ни извън селото ни беше осигурен транспорт от общината,за което благодари на ръководството и.С временен статут е лазарската група.Тя присъства в живота на читалището по време на Лазаровден и Великден.Културния календар на читалището също беше наситен с мероприятия.Тук искам да отбележа съвместната ни работа с началното училище и детската градина, с църковното настоятелство при храм „Св. Св. Кирил и Методий” и кметството.Културния ни календар започна на празника Бабинден.Кунка Генчевска-бабата на близнаците Ивета и Борислав,се превъплати в ролята и празника премина с много смях и веселие.Почетохе празника на лозаря и винаря-Трифон Зарезан,посрещанета но Баба Марта,преклонихме се пред героизма на загиналите за националното ни освобождение на 3-ти март.Осми март!Всяка година светът се прекланя пред величието на жената.И ние за поредна година отпразнувахме деня на майката.Характери за местните обичаи са Лазаруване и Великден.И тази година малките лазрки в пъстри народни носии ,преливащи от радост и с грейнали личица,посетиха домовете ни и пяха за здраве,берекет и пълна къща с деца.За Възкресение Христово в двора на храм „Св. Св. Кирил и Методий” съвместно с църковното настоятелство и началното училище проведохме един прекрасен пролетен празник.С много вълнение ,весела глъч на деца и възрастни,спазихме традиция на Велики четвъртък и боядисахме яйцата.Разказахме на децата за местната традиция.Те от своя страна ни поздравиха с песни и стихотворения.Забавлявахме се сърце.накрая децата получиха подаръци от читалището и църковното настоятелство.24 май е свят ден за жителите и гостите на селото ни.В читалищния салон се проведе празничен концерт послучай патронния празник на училището и деня на славянската писменост и култура.Уредена беше изложба от рисунки и предмети на деца от ЦДГ „Роза” и НУ „Св. Св. Кирил и Методий”.Деня на Христо Ботев и загиналите за България отбелязахме с поклонение пред паметника в центъра на селото.Читалището взе участие и празника на селото.Включихме се в инициативата „Да почистим България за един ден”,като почистихме двора на храм „Св. Св. Кирил и Методий”.

В работата на Настоятелството приоритет имаше развитието на творчеството сред подрастващото поколение, разумното използване на финансовите средства и организиране на дейности по изпълнение на заложените в културния календар изяви и събития.Членовете на Настоятелството,дългогодишни деятели ,доказали своята всеотдайност, работиха с постоянство и отговорност през отчетния период. За нас е важно малкото финансов ресурс да бъде разпределен така, че да стига и обезпечава основните и допълнителни дейности в читалище.

Търсим възможности за кандидатстване по проекти и програми, с които да обезпечим дейността на читалището. Можем да бъдем силни и да си бъдем полезни само когато сме заедно и се обединим, защото културата не познава граници.

Това е отчета на нашето читалище за изминала календарна година. Това са искрите, които отиват в пламъка на огъня който вече 101 години носи достойно своето име „НЧ „Лъч-1918г.-с.Борец”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалище си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празника на местната ни общност. Благодаря за вниманието!

с.Борец,10.01.2020г. Председател:\_\_\_\_\_\_\_\_\_\_\_\_\_\_

*Петя Иванова*

Секретар:,\_\_\_\_\_\_\_\_\_\_\_\_\_\_\_  
    
 *Вълка Димитрова*

ПЛАН

ЗА ДЕЙНОСТТА НА НАРОДНО ЧИТАЛИЩЕ „ ЛЪЧ-1918Г. - С.БОРЕЦ

ЗА 2020г.

І. ОСНОВНИ ЗАДАЧИ:

1.Развитиие и обогатяване на културния живот на членовете на читалището.

2.Запазване на местните обичаи и традиции.

3.Осигуряване достъп до информация.

4.Създавне условия за творческо развитие на общността.

5.Възпитаване в дух на родолюбие и утвърждаване на националното самосъзнание.

ІІ. ОРГАНИЗАЦИОННА ДЕЙНОСТ:

1.Провеждане редовни заседания на читалищното настоятелство съгласно ЗНЧ.

2.Работа по проекти.

3.Поддържане на контакти и съвместни дейности с общината и други културни институти.

4.Приемане на програми и отчети за дейността на настоятелството.

III. БИБЛИОТЕЧНА ДЕЙНОСТ:

А/ Основни задачи:

1.Безплатно обучение на граждани за работа с компютри.

2.Насърчаване на детското четене.

3.Използване на различни средства за популяризиране на библиотеката.

Б/ Организация и управление на библиотеката:

1.Разработване план за финансовото развитие на библиотеката. .

2.Партньорство с Методичен отдел на НЧ „Иван Вазов” гр. Пловдив ,библиотеки от Пловдивска област, учебни заведения.

3.Отчитане дейността на библиотеката пред общото събрание на читалището и пред държавни и общински институции.

4.Извършване на компютърни услуги на гражданите.

5.Библиотеката-отворена за дарителство и спонсорство.

6.Работа по проекти за обновяване фонда на библиотеката.

7.Провеждане на анкети с читатели с цел техните интереси и потребности.

В/ Управление на библиотечния фонд:

1.Работа с неудовлетворените читателски търсения.

2.Абониране на минимум 4 броя периодични издания.

3.През 2020г. да се набавят минимум 50 нови библиотечни документа според финансовите възможности на читалището.

4.Класиране,сигниране и катологизиране на новопостъпилите библиотечни документи съгласно новата таблица за десетична класификация.

5.Поддържаване на библиотечния фонд в добро състояние-почистване,подлепване,обшиване и други.

6.Извършване на вторичен подбор съгласно Наредба за библиотечните фондове.

7.Спазване на изискванаията за противопожарна безоасност.

Г/ Библиотечно обслужване:

1.Организация на работата по обслужване на читателите в следните направления и обеми:

Читатели - 60 броя

Посещения - 1100 броя

Заети библиотечни документи – 1200

2.Актуализиране на данните от читателските карти.

3.Индивидуална работа с потребители с цел привличане на нови и задържане интереса у настоящите.

4.Свободен достъп до текущата периодика.

5.Изработване на препоръчителни списъци за лятна работа с учениците от началното училище – съвместно с учителския колектив.

6. Онагледяване на фонда.

Д/ Справочно-библиографско и информационно обслужване:

1.Текущо поддържане на систематичния каталог и системата от картотеки.

2.Изготвяне на устни справки, като се използват всички възможности на справочния апарат , справочни издания на традиционни носители, интeрнет.и други.

3.Разпространение на библиотечно-библиографски знания.

4.Текущи консултации по използване на фонда,каталога и картотеките.

Е/ Културно-масова дейност:

1.Експониране на кътове и витрини с литература посветени на бележите дати и годишнини,на новопостъпили библиотечни документи и тематични такива..

2.Организиране на:

* Литературно четене на произведения от Христо Ботев срок:м.01.2020г.
* Ти ни трябваш и днес Апостоле- срок:м.02.2020г.
* Нацонален маратон на четенето. срок: м.04.2020г.
* Един ден в страната на чудесата – литерарен конкурс за разказ или есе.

срок: м.05.2020г.

* Здравей, наше лято – детско утро с децата от ЦДГ „Роза”. срок: м.06.2020г.
* Карнавал с маски на любими герои от приказки- съвместно с начално училище и ЦДГ. срок: м.11.2020г.
* 1-ви ноември- ден на народните будители съвместно с начално училище.

срок: м.11.2020г.

* Възпитанието на децата в православното християнско семейство – 21 ноември - ден на християнското семейство. срок: м.11.2020г.
* Изложби:
* а/ изложба на мартеници с децата от селото. срок: м. 02.2020г.
* б/ изложба на коледни картички с децата от селото. срок: м.12.2020г.
* Подреждане на витрини за бележити дати и годишнини. срок: целогодишно

Ж/ Финансиране:

1.Държавна субсидия, чрез дарения, участие в проекти и конкурси.

З/ Поддържане квалификацията на библиотечния специалист:

1.Участие в работни срещи организирани от Методичен отдел на НБ „Иван Вазов”-Пловдив.

2.Запознаване с нови научни публикации в областта на библиотечното дело.

ІV. КУЛТУРНО-МАСОВА РАБОТА НА ЧИТАЛИЩЕТО:

МЕСЕЦ ЯНУАРИ

1.”Василица – ромска нова година съвместно с НУ „Св. Св. Кирил и Методий”-14.01.

2.”Бабинден” – местен обичай – 21.01.

МЕСЕЦ ФЕВРУАРИ

1.”Трифон Зарезан” - традиционен народен празник на виното и лозарството -14.02.

МЕСЕЦ МАРТ

1.Ден на любителското творчество - Празнична среща на самодейци към НЧ „Лъч-1918г.-с.Борец” – 01.03.

2.142г. от Освобождението на България – художествена програма и честване пред паметника – 03.03.

3.Празник на майката и жената. – 08.03.

МЕСЕЦ АПРИЛ

1.Обичай „Лазаруване”

2. Възпроизвеждане на традициите,характери за празника великден.

МЕСЕЦ МАЙ

1. Празничен концерт посветен на Св.св. Кирил и Методий – среща разговор с читалищни дейци, самодейци и общественици.

4.Художествена програма за деня на славянската писменост и култура – 24.05.

5.Традиционен събор на село Борец.

МЕСЕЦ ЮНИ

1.Детстски празник посветен на детето – 01.06.

2.Честване дена на Христо Ботев и загиналите във войните – 02.06.

3.Участие на читалището в общински празник на хляба.

МЕСЕЦ АВГУСТ

1.Синьо лято-работа с децата

МЕСЕЦ СЕПТЕМВРИ

1.Ден на Съединението на България – беседа в Музейната сбирка.

МЕСЕЦ НОЕМВРИ

1.Честване на деня на народните будители.

2.Ден на християнското семейство.

МЕСЕЦ ДЕКЕМВРИ

1.Коледно-новогодишни тържества.

V. ЛЮБИТЕЛСКО ХУДОЖЕСТВЕНО ТВОРЧЕСТВО:

Съществена част от дейността на читалището е грижата и развитие на любителското художествено творчество.

1.Повишаване на художествено – творческите постижения на любителските състави и индивидуални изпълнители

2.Докомплектуване на фолклорните костюми.

3.Участие на ПФГ „Настроение” в общински, регионални, национални и международни фолклорни фестивали и събори.

VІ. ФИНАНСОВА ДЕЙНОСТ:

1.Подобряване финансовото състояние на читалището чрез:

* Държавна субсидия
* Общинска субсидия
* Дарения и спонсорство
* Приходи от услуги
* Членски внос

4.Изготвяне финансов отчет пред Общото събрание на читалището и за община Брезово.

VII. ЧОВЕШКИ РЕСУРСИ:

В НЧ „Лъч-1918г.-с.Борец” работи 1 щатен служител.

* Читалищен секретар-библиотекар с висше образование;

VIII. МАТЕРИАЛНО-ТЕХНИЧЕСКА БАЗА:

Читалището извършва своята дейност в предоставена от община Брезово общинска собственост – самостоятелна сграда с разгъната площ от 510кв.м. на етаж.Сградата се поддържа в добър вид.Със средства от община Брезово се извършват неотложни ремонтни дейности. През 2020г. е необходимо:

1.Закупуване на климатик за компютърния кабинет с общински средства.

3.Закупуване на 3 куб. дърва за огрев за отоплителния сезон 2020г./2021г.

4.Ремонт на осветителни тела и ел. инсталация на малък салон; репетиционна; компютърен кабинет.

5.Ремонт на прозорците на северната страна на сцената.

Необходимо е да продължи финансовата подкрепа от страна на общината

за изяви на ПФГ „Настроение” в: регионални; национални; международни фестивали и събори, както и за участия в общински културни прояви.

Настоящата План-програма за дейността на НЧ „Лъч-1918г.-с.Борец” за 2020г. е приета на редовно заседания на читалищното настоятелство. Тя е отворена и може да се допълва и изменя през годината.

с..Борец,10.01. 2020г. Председател:\_\_\_\_\_\_\_\_\_\_

*Петя Иванова*

Секретар-библиотекар:\_\_\_\_\_\_\_\_\_

*Вълка Димитрова*

„НАРОДНО ЧИТАЛИЩЕ ЛЪЧ-1918Г. – С.БОРЕЦ”

с.Борец, ул.20-та, № 5, община Брезово, област Пловдив

e-mail: [lath@abv.bg](mailto:lath@abv.bg) тел. 03 193/ 22 82

*НАСТОЯТЕЛСТВО*

ИЗБРАНО НА 26.03.2019г.НА ГОДИШНО ОТЧЕТНО-ИЗБОРНО СЪБРАНИЕ НА ЧИТАЛИЩЕТО

1.Петя Танева Иванова – председател

2.Вълка Георгиева Димитрова - секретар

3.Велка Дойчинова Генчевска – член

4.Добринка Вълканова Червенакова – член

5.Пенка Василева Петрова – член

*ПРОВЕРИТЕЛНА КОМИСИЯ*

ИЗБРАНА НА 26.03.2019г.НА ГОДИШНО ОТЧЕТНО-ИЗБОРНО СЪБРАНИЕ НА ЧИТАЛИЩЕТО

1.Елена Атанасова Русенова – председател

2.Ненка Тодорова Иванова – член

3.Янка Атанасова Терзиева – член.